**Tisztelt Elsőéves Hallgató!**

Az elmúlt tanév első félévében az egyetemre újonnan felvett elsőéves hallgatók nagy százalékának nem sikerült matematikából aláírást szereznie és levizsgáznia. Az ok az esetek túlnyomó többségében nem az egyéni alkalmatlanság, hanem a középiskolából hozott matematikai ismeretek nagyon eltérő, sokszor igen alacsony színvonala. A fenti problémák mérséklésének szándékával az egyetem 20 tanórás pregraduális tanfolyamot hirdet az Óbudai Egyetemen az I. évre felvett (nappali, esti, levelezős, vagy távoktatásos tagozatos) hallgatók részére

# Matematikai alapismeretek

címmel.

Az előadások időpontja: **2024. szeptember 2. és szeptember 6. között**

**Hétfő, kedd, szerda és csütörtök 16:15-19:45 (4 tanóra)**

**Péntek 8:55-12:25 (4 tanóra)**

**Részvételi díj: 30 000 Ft**

Az előadásokat az egyetem matematika oktatói tartják. Áttekintik a középiskolai matematika tananyag mindazon fejezeteit, melyek az egyetemi matematika (és mechanika) tárgy sikeres elsajátításához feltétlenül szükségesek, és rámutatnak azokra a hiányosságokra, melyeknek kiküszöbölésével a zárthelyi és vizsgadolgozatok kellő szintű megírása lehetségessé válik.

A tanfolyamot az egyetemen és jogelődjén az elmúlt években már többször megrendeztük. A tapasztalatok jók. A tanfolyamra jelentkezni a csoportbeosztás miatt csak és kizárólag
**2024. augusztus 27**. **23:59-ig** **e-mail**-en lehet az alábbi címre:

Farkasné Kóka Zsuzsanna

 E-mail: **matektanf@uni-obuda.hu**

Kérjük a jelentkezőket, hogy jelentkezéskor feltétlen tüntessék fel, ***melyik karra, szakra*** és ***milyen tagozatra (N,E,L)*** nyertek felvételt.

A jelentkezéskor a fenti adatokon kívül a Résztvevő nevének, Neptun kódjának és e-mail címének megadását kérjük.

**A jelentkezés fizetési kötelezettséggel jár!!** A tanfolyam **lemondását 2024. augusztus 29., 23:59-ig és CSAK** e-mail-ben fogadjuk el!

A foglalkozásokat az egyetem óbudai telephelyén levő épületekben tartjuk. **A csoportok pontos beosztása, az egyes csoportok helyszíne a Doberdó út 6. félemeleti aulájában kerül kifüggesztésre 2024. augusztus 30. 10 órától.** **A jelentkezésről visszaigazolást csak az e-mailben jelentkezetteknek küldünk.**

A tanfolyammal kapcsolatban a fenti e-mail címen, **2024. augusztus 23. után** a 06 1 666 5961-es telefonon, Béres Lászlónénál (**beres.gyorgyi@rkk.uni-obuda.hu**) lehet érdeklődni, **munkanapon csak 10-12** óra között.

A tanfolyam díjának befizetésének menetéről és határidejéről bővebb információt e-mail-ben küldünk a jelentkezés visszaigazolásakor.

Üdvözlettel:

Farkasné Kóka Zsuzsanna és Béres Lászlóné

tanfolyam szervezők

Budapest, 2024. 07. 11.